»Ligebehandling med hensyn til beskæftigelse og erhverv – direktiv 2000/78/EF – ydelser til efterladte i henhold til en erhvervstilknyttet lovpligtig pensionsforsikringsordning – begrebet »løn« – afslag på tildeling med den begrundelse, at der ikke er indgået ægteskab – partnere af samme køn – forskelsbehandling på grund af seksuel orientering«\nI sag C-267/06,\nangående en anmodning om præjudiciel afgørelse i henhold til artikel 234 EF, indgivet af Bayerisches Verwaltungsgericht München (Tyskland) ved afgørelse af 1. juni 2006, indgået til Domstolen den 20. juni 2006, i sagen:\nsammensat af præsidenten, V. Skouris, afdelingsformændene P. Jann, C.W.A. Timmermans, A. Rosas, K. Lenaerts og L. Bay Larsen, samt dommerne K. Schiemann, J. Makarczyk, P. Kūris, J. Klučka (refererende dommer), A. Ó Caoimh, P. Lindh og J.-C. Bonichot,\npå grundlag af den skriftlige forhandling og efter retsmødet den 19. juni 2007,\n– Tadao Maruko ved Rechtsanwälte H. Graupner, R. Wintemute og M. Bruns\n– Versorgungsanstalt der deutschen Bühnen ved C. Draws og P. Rammert, som befuldmægtigede, bistået af Rechtsanwälte A. Bartosch og T. Grupp\n– Kommissionen for De Europæiske Fællesskaber ved J. Enegren og I. Kaufmann-Bühler, som befuldmægtigede,\nog efter at generaladvokaten har fremsat forslag til afgørelse i retsmødet den 6. september 2007,\n1 Anmodningen om præjudiciel afgørelse vedrører fortolkningen af artikel 1, artikel 2, stk. 2, litra a) og litra b), nr. i), samt artikel 3, stk. 1, litra c), og stk. 3, i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).\n2 Anmodningen er blevet indgivet under en sag anlagt af Tadao Maruko mod Versorgungsanstalt der deutschen Bühnen (de tyske teatres pensionskasse, herefter »VddB«) vedrørende sidstnævntes afslag på at tildele ham enkemandspension, som er omfattet af ydelser til efterladte i henhold til den erhvervstilknyttede lovpligtige pensionsforsikringsordning, hvilken ordning hans registrerede partner, der var afgået ved døden, var medlem af.\n3 13. og 22. betragtning til direktiv 2000/78 er affattet således:\n»13) Dette direktiv finder ikke anvendelse på ordninger for social sikring og social beskyttelse, hvis ydelser ikke er sidestillet med løn i den betydning, dette udtryk er anvendt i EF-traktatens artikel 141, eller på udbetalinger af enhver art fra staten, hvor formålet er adgang til eller bibeholdelse af beskæftigelsen.\n22) Dette direktiv berører ikke national ret vedrørende civilstand og ydelser, der er afhængige heraf.«\n7 I overensstemmelse med artikel 18, stk. 1, i direktiv 2000/78 skal medlemsstaterne vedtage de nødvendige love og administrative bestemmelser for at efterkomme direktivet senest den 2. december 2003 eller kan efter fælles anmodning fra arbejdsmarkedets parter overlade det til dem at gennemføre direktivet for så vidt angår bestemmelser, der henhører under kollektive overenskomster. I så tilfælde sikrer medlemsstaterne, at arbejdsmarkedets parter senest den 2. december 2003 har indført de nødvendige foranstaltninger ad aftalemæssig vej, idet medlemsstaterne er forpligtet til at træffe alle nødvendige foranstaltninger for til enhver tid at kunne garantere de resultater, der foreskrives i direktivet. Desuden skal de straks underrette Kommissionen for De Europæiske Fællesskaber om disse foranstaltninger.\n8 § 1 i lov om registreret partnerskab (Gesetz über die Eingetragene Lebenspartnerschaft) af 16. februar 2001 (BGBl. 2001 I, s. 266), som ændret ved lov af 15. december 2004 (BGBl. 2004 I, s. 3396, herefter »LPartG«), bestemmer:\n»1) To personer af samme køn indgår partnerskab, når de begge, og under den anden parts tilstedeværelse, erklærer, at de ønsker at leve sammen i et registreret partnerskab (registrerede partnere). Erklæringerne kan ikke gøres betingede eller gælde en tidsbegrænset periode. Erklæringerne har kun virkning, såfremt de fremsættes for den kompetente myndighed.\n2) Et partnerskab er ikke gyldigt, såfremt det er indgået\n1. med en person, der er mindreårig, som har indgået ægteskab, eller som allerede har indgået partnerskab med en tredjemand\n2. mellem personer, som er beslægtede i op- eller nedstigende linje\n3. mellem brødre eller søstre der er helsøskende, halvsøskende med fælles moder eller halvsøskende med fælles fader\n4. såfremt partnerne, på tidspunktet for indgåelsen af partnerskabet, nægter at påtage sig de i § 2 anførte forpligtelser.\n9 § 2 i LPartG bestemmer:\n10 Samme lovs § 5 bestemmer:\n»De registrerede partnere skal begge på tilstrækkelig vis bidrage til den fælles forsørgelse ved hjælp af deres arbejde og ejendom. § 1360, stk. 2, § 1360 a og 1360 b i Bürgerliches Gesetzbuch samt § 16, stk. 2, finder tilsvarende anvendelse.«\n11 Lovens § 11, stk. 1, bestemmer:\nBestemmelser vedrørende enke- eller enkemandspension\n12 Den tyske lovgiver har med LPartG indført ændringer i sjette bog i lov om social sikring – Ordning om lovbestemt pensionsforsikring (Sozialgesetzbuch VI – Gesetzliche Rentenversicherung).\n13 § 46 i denne lovs sjette bog, i den version, som trådte i kraft den 1. januar 2005 (herefter »lov om social sikring«), bestemmer:\n»1) Enker eller enkemænd, der ikke har indgået nyt ægteskab, har efter den forsikrede ægtefælles afgang ved døden ret til en lille enke- eller enkemandspension, forudsat at den forsikrede ægtefælle har været forsikret i den almindeligt krævede minimumsperiode. Denne rettighed er begrænset til en periode på højst 24 måneder, der beregnes fra det tidspunkt, hvor den forsikrede afgik ved døden.\n4) Ved fastsættelsen af, om der foreligger en ret til enke- eller enkemandspension, sidestilles indgåelse af registreret partnerskab med indgåelse af ægteskab, registreret partnerskab sidestilles med ægteskab, en efterladt partner sidestilles med en enke og med en enkemand, og en registreret partner sidestilles med en ægtefælle. Ophævelse eller opløsning af et nyt partnerskab svarer til opløsning eller omstødelse af et nyt ægteskab.«\n14 Denne sjette bog indeholder andre lignende bestemmelser vedrørende sidestilling af registreret partnerskab med ægteskab, navnlig § 47, stk. 4, § 90, stk. 3, § 107, stk. 3, og § 120 d, stk. 1.\nKollektiv overenskomst for de tyske teatre\n15 § 1 i den kollektive overenskomst for de tyske teatre (Tarifordnung für die deutschen Theater) af 27. oktober 1937 (Reichsarbeitsblatt 1937 VI, s. 1080, herefter »den kollektive overenskomst«) bestemmer:\n»1) Enhver juridisk person, der i Det Tyske Rige driver et teater (indehaveren), er forpligtet til at tegne en pensions- og efterladteforsikring for de scenekunstnere, de ansætter, i overensstemmelse med de følgende bestemmelser, og at underrette scenekunstnerne skriftligt om den tegnede forsikring.\n2) Efter forhandling med vedkommende ministre i Det Tyske Rige udpeger ministeren for information og propaganda forsikringsinstituttet og vedtager forsikringsvilkårene (vedtægter). Han fastsætter endvidere det tidspunkt, fra hvilket forsikringen skal tegnes i overensstemmelse med denne overenskomst.\n3) Som scenekunstnere anses i denne overenskomst personer, der i henhold til loven om Det Tyske Riges kulturkammer samt gennemførelsesbekendtgørelserne til denne lov, er lovpligtige medlemmer af Det Tyske Riges teaterkammer (sceneafdelingen), navnlig: sceneinstruktører, skuespillere, kapelmestre, regissører, kunstneriske rådgivere, korledere, repetitører, tilsynsførende, sufflører og personer, der bestrider lignende stillinger, teknisk ansvarlige (såsom maskinfolk, sceneledere og kostumierer og personer, der bestrider lignende stillinger, for så vidt som de er ansvarlige for deres område) samt rådgivere, kormedlemmer, dansere og frisører.«\n16 § 4 i den kollektive overenskomst bestemmer:\n»Indehaveren af teatret og scenekunstneren betaler hver halvdelen af forsikringspræmien. Indehaveren af teatret er forpligtet til at overføre forsikringspræmierne til forsikringsselskabet.«\n17 § 27, 32 og 34 i VddB-vedtægterne bestemmer:\n»§ 27 – Forsikringens art og almindelige vilkår\n1) De begivenheder, der giver ret til ydelsen, er uarbejdsdygtighed eller invaliditet, hævdelse af ret til førtidspension, opnåelse af den almindelige pensionsalder samt dødsfald.\n2) Organet udbetaler efter anmodning […] som ydelser til efterladte […] en enkepension (§ 32 og 33), en enkemandspension (§ 34) […] dersom den forsikrede, umiddelbart inden, at den begivenhed, der giver ret til ydelsen indtræder, var forsikret, enten lovpligtigt eller frivilligt, eller opretholdt forsikringen, og under forudsætning af at karenstiden er overholdt […]\n§ 32 – Enkepension\n1) Den forsikrede eller pensioneredes ægtefælle har ret til enkepension, dersom ægteskabet bestod på tidspunktet for den forsikrede eller pensioneredes afgang ved døden.\n§ 34 – Enkemandspension\n1) Den forsikrede eller pensioneredes ægtefælle har ret til enkemandspension, dersom ægteskabet bestod på tidspunktet for den forsikrede eller pensioneredes afgang ved døden.\n18 Vedtægternes § 30, stk. 5, indeholder de nærmere foranstaltninger for fastsættelsen af det alderspensionsbeløb, på grundlag af hvilket efterladteydelsen beregnes.\n19 Tadao Maruko indgik den 8. november 2001, i henhold til § 1 i LPartG i den oprindelige version, registreret partnerskab med en teaterkostumier.\n20 Tadao Marukos partner havde siden den 1. september 1959 uden afbrydelse været forsikret hos VddB, til hvilken pensionskasse han indbetalte frivilligt i de perioder, han ikke var lovpligtigt medlem.\n21 Tadao Marukos partner døde den 12. januar 2005.\n22 Ved skrivelse af 17. februar 2005 ansøgte Tadao Maruko VddB om enkemandspension. VddB afslog ved afgørelse af 28. februar 2005 ansøgningen med den begrundelse, at der efter vedtægterne ikke er mulighed for at give efterladteydelser til registrerede partnere.\n23 Tadao Maruko anlagde sag for den forelæggende ret. Han har gjort gældende, at VddB’s afslag er i strid med princippet om ligebehandling, for så vidt som den tyske lovgiver siden den 1. januar 2005 har indført en sådan lighed mellem indgåelse af registreret partnerskab og ægteskab, bl.a. i form af lov om social sikrings § 46, stk. 4. Den omstændighed, at en person, efter den pågældendes registrerede partners død, ikke tildeles ydelser til efterladte på de samme vilkår som for en efterladt ægtefælle, udgør forskelsbehandling på grund af den pågældendes seksuelle orientering. Ifølge Tadao Maruko behandles registrerede partnere mindre gunstigt end ægtefæller, selv om de, ligesom disse, har pligt til at yde hinanden hjælp og støtte, har en gensidig forpligtelse til at leve sammen og hver især at påtage sig ansvaret for den anden part. Registrerede partneres formueordning svarer i Tyskland til ordningen for ægtefæller.\n24 Den forelæggende ret ønsker for det første oplyst, om den forsikringsordning, der administreres af VddB, kan sidestilles med en offentlig ordning for social sikring som omhandlet i artikel 3, stk. 3, i direktiv 2000/78, og om denne ordning ligger uden for direktivets anvendelsesområde. I den forbindelse har den forelæggende ret anført, at den omstændighed, at det er lovpligtigt at være medlem af VddB, og at der ikke er planer om forhandlinger i teatervirksomhederne om det omhandlede medlemskab, taler for en sådan sidestilling. Den forelæggende ret har imidlertid tilføjet, at teaterpersonale, uden for beskæftigelsesperioderne, har mulighed for på frivillig basis at opretholde deres medlemskab af den i hovedsagen omhandlede forsikringsordning, at ordningen er baseret på det opsparingsbaserede system, at teatervirksomhederne og de forsikrede hver betaler halvdelen af bidragene, og at VddB administrerer og fastsætter regler for dets aktiviteter, uafhængigt af forbundslovgiver.\n25 Med hensyn til VddB’s opbygning og den afgørende indflydelse, som teatervirksomhederne og de forsikrede har på dens funktion, har den forelæggende ret anført, at den er tilbøjelig til at antage, at denne pensionskasse ikke administrerer en ordning, der kan sidestilles med en offentlig ordning for social sikring som omhandlet i artikel 3, stk. 3, i direktiv 2000/78.\n26 Den forelæggende ret ønsker for det andet oplyst, om den i hovedsagen omhandlede ydelse til efterladte kan anses for »løn« som omhandlet i artikel 3, stk. 1, litra c), i direktiv 2000/78, hvilket berettiger anvendelsen af direktivet. Den forelæggende ret har anført, at ydelserne til efterladte i princippet, på baggrund af Domstolens praksis, er omfattet af anvendelsesområdet for begrebet »løn«. Ifølge denne ret anfægtes denne fortolkning ikke af, at den i hovedsagen omhandlede ydelse til efterladte ikke udbetales til arbejdstageren, men til dennes efterladte ægtefælle, idet retten til en sådan ydelse er en fordel, der har sin oprindelse i arbejdstagerens medlemskab af en forsikringsordning, som administreres af VddB, hvorfor nævnte ydelse erhverves af den efterladte ægtefælle på grund af den ansættelsesmæssige forbindelse mellem arbejdsgiveren og arbejdstageren.\n27 Den forelæggende ret ønsker for det tredje oplyst, om bestemmelserne i artikel 1, sammenholdt med artikel 2, stk. 2, litra a), i direktiv 2000/78 er til hinder for vedtægtsbestemmelser som VddB’s, hvorefter en person, efter dennes registrerede partners død, ikke modtager ydelser til efterladte, der svarer til de ydelser, som en efterladt ægtefælle modtager, selv om de registrerede partnere, i lighed med ægtefæller, har levet i et formelt forpligtende omsorgsfællesskab, der er indgået for resten af livet.\n28 Ifølge den forelæggende ret kan Tadao Maruko, eftersom den foreliggende sag er omfattet af anvendelsesområdet for direktiv 2000/78, og eftersom der foreligger forskelsbehandling, påberåbe sig direktivets bestemmelser.\n29 Den forelæggende ret har tilføjet, at den forsikrede og sagsøgeren i hovedsagen, i modsætning til heteroseksuelle par, der kan indgå ægteskab og i givet fald få tildelt en ydelse til den efterladte, under ingen omstændigheder, som følge af deres seksuelle orientering, kan opfylde betingelsen om indgåelse af ægteskab, hvilken betingelse er en forudsætning for at modtage ydelsen fra den forsikringsordning, som administreres af VddB. Ifølge den forelæggende ret kan bestemmelserne i artikel 1, sammenholdt med artikel 2, stk. 2, litra a), i direktiv 2000/78 være til hinder for bestemmelser som dem, der følger af VddB’s vedtægter, hvorved modtagelsen af denne ydelse begrænses til efterladte ægtefæller.\n30 I en situation, hvor bestemmelserne i artikel 1, sammenholdt med artikel 2, stk. 2, litra a), i direktiv 2000/78 er til hinder for vedtægtsbestemmelser som VddB’s, ønsker den forelæggende ret for det fjerde oplyst, om en forskelsbehandling på grund af seksuel orientering er tilladt på baggrund af 22. betragtning til direktivet.\n31 Den forelæggende ret har anført, at denne betragtning ikke gentages i direktivets dispositive del. Den ønsker oplyst, om en sådan betragtning kan begrænse anvendelsesområdet for direktiv 2000/78. Den forelæggende ret er af den opfattelse, at betragtningerne til direktivet, under hensyn til betydningen af fællesskabsprincippet om ligebehandling, ikke bør fortolkes udvidende. Den spørger i denne henseende, om VddB’s afslag i hovedsagen på at tildele en efterladteydelse til en person, hvis registrerede partner er afgået ved døden, udgør en tilladt forskelsbehandling, selv om den er baseret på den seksuelle orientering.\n32 For det femte ønsker den forelæggende ret oplyst, om efterladteydelsen på baggrund af dom af 17. maj 1990, Barber (sag C-262/88, Sml. I, s. 1889), er begrænset til de perioder, der ligger efter den 17. maj 1990. Den har anført, at de i hovedsagen omhandlede nationale bestemmelser henhører under artikel 141 EF, og at den direkte virkning af denne artikel kun kan påberåbes for ydelser, der udbetales på grundlag af beskæftigelsesperioder, der ligger efter den 17. maj 1990. Den har i denne forbindelse anført dom af 28. september 1994, Coloroll Pension Trustees (sag C-200/91, Sml. I, s. 4389).\n33 På denne baggrund har Bayerisches Verwaltungsgericht München besluttet at udsætte sagen og at forelægge Domstolen følgende præjudicielle spørgsmål:\n»1) Skal en erhvervstilknyttet lovpligtig pensionsforsikringsordning – som [VddB] i det foreliggende tilfælde – sidestilles med en offentlig ordning i henhold til artikel 3, stk. 3, i direktiv 2000/78 […]?\n2) Skal ydelser til efterladte i form af enke- henholdsvis enkemandspension fra en erhvervstilknyttet lovpligtig pensionsforsikringsinstitution anses for løn i henhold til artikel 3, stk. 1, litra c), i direktiv 2000/78 […]?\n3) Er artikel 1, jf. artikel 2, stk. 2, litra a), i direktiv 2000/78 […] til hinder for vedtægtsbestemmelser for en tillægspensionsordning af den her foreliggende art, hvorefter en registreret partner efter sin partners død ikke tildeles efterladtepension ligesom ægtefæller, selv om han ligesom ægtefæller lever i et formelt forpligtende omsorgsfællesskab, der er indgået for resten af livet?\n4) Såfremt det foregående spørgsmål skal besvares bekræftende, er forskelsbehandling på grund af seksuel orientering da tilladt under henvisning til betragtning 22 til direktiv 2000/78 […]?\n5) Skal efterladtepension på grund af Barber-dommen [nævnt ovenfor] begrænses til perioder efter den 17. maj 1990?«\nDet første, andet og fjerde spørgsmål\n34 Med det første, andet og fjerde spørgsmål, som skal besvares under ét, ønsker den forelæggende ret nærmere bestemt oplyst, om en ydelse til efterladte i henhold til en erhvervstilknyttet pensionsforsikringsordning som den af VddB administrerede er omfattet af anvendelsesområdet for direktiv 2000/78.\n35 For så vidt angår det første og det andet forelagte spørgsmål er VddB af den opfattelse, at den ordning, som den administrerer, er en lovbestemt social sikringsordning, og at den i hovedsagen omhandlede ydelse til efterladte ikke kan anses for »løn« som omhandlet i artikel 3, stk. 1, litra c), i direktiv 2000/78. Denne ydelse er således ikke omfattet af direktivets anvendelsesområde.\n36 Til støtte herfor har VddB navnlig understreget, at den er et offentligretligt organ, der er en del af forbundsadministrationen, og at den i hovedsagen omhandlede forsikringsordning er en lovpligtig ordning med hjemmel i lov. VddB har tilføjet, at den kollektive overenskomst har lovskraft og sammen med VddB’s vedtægter er blevet integreret i traktaten om Tysklands forening af 31. august 1990, og at forpligtelsen til medlemskab gælder en generelt defineret gruppe arbejdstagere. Den i hovedsagen omhandlede efterladteydelse er ikke direkte knyttet til en bestemt beskæftigelse, men til generelle, sociale overvejelser. Den afhænger ikke direkte af de tilbagelagte beskæftigelsesperioder, og dens størrelse beregnes ikke på grundlag af den senest udbetalte løn.\n37 Kommissionen er derimod af den opfattelse, at den i hovedsagen omhandlede efterladteydelse er omfattet af anvendelsesområdet for direktiv 2000/78, for så vidt som den tildeles på grundlag af et ansættelsesforhold, der er indgået mellem en person og dennes arbejdsgiver, hvilket forhold har den konsekvens, at arbejdstageren er omfattet af det lovpligtige medlemsskab af VddB. Ydelsens størrelse fastsættes ud fra varigheden af forsikringsforholdet og de erlagte bidrag.\n38 Hvad angår det fjerde forelagte spørgsmål har såvel Tadao Maruko som Kommissionen understreget, at 22. betragtning til direktiv 2000/78 ikke gentages i nogen af direktivets bestemmelser. Tadao Maruko har anført, at hvis fællesskabslovgiver havde ønsket at undtage alle ydelser med tilknytning til civilstand fra direktivets anvendelsesområde, ville betragtningen have været genstand for en særlig bestemmelse i direktivets dispositive del. Kommissionen har anført, at denne betragtning blot er et udtryk for Unionens manglende kompetence på området for civilstand.\n39 VddB og Det Forenede Kongeriges regering er bl.a. af den opfattelse, at 22. betragtning til direktiv 2000/78 indeholder en klar og generel udelukkelse, og at den fastlægger direktivets anvendelsesområde. Direktivet finder ikke anvendelse på bestemmelser i national ret, hverken for så vidt angår civilstand eller de ydelser, der er knyttet hertil, hvilket er tilfældet for den i hovedsagen omhandlede ydelse til efterladte.\n40 Det følger af artikel 3, stk. 1, litra c), og stk. 3, i direktiv 2000/78, at direktivet finder anvendelse på alle personer, både i den offentlige og den private sektor, herunder offentlige organer, for så vidt angår bl.a. lønvilkår, og at det ikke finder anvendelse på udbetalinger af enhver art fra offentlige eller lignende ordninger, herunder offentlige ordninger for social sikring eller social beskyttelse.\n41 Anvendelsesområdet for direktiv 2000/78 skal på baggrund af disse bestemmelser, sammenholdt med 13. betragtning til direktivet, forstås således, at det ikke finder anvendelse på ordninger for social sikring og social beskyttelse, hvis ydelser ikke er sidestillet med løn i den forstand, hvori dette udtryk er anvendt i EF-traktatens artikel 141, eller på udbetalinger af enhver art fra staten, hvor formålet er adgang til eller bibeholdelse af beskæftigelsen.\n42 Følgelig skal det fastslås, om en ydelse til efterladte i henhold til en erhvervstilknyttet pensionsforsikringsordning som den af VddB administrerede kan sidestilles med »løn« som omhandlet i artikel 141 EF.\n43 Ifølge denne artikel forstås ved løn den almindelige grund- eller minimumsløn og alle andre ydelser, som arbejdstageren som følge af arbejdsforholdet modtager fra arbejdsgiveren direkte eller indirekte i penge eller naturalier.\n44 Som Domstolen allerede har fastslået (jf. dom af 6.10.1993, sag C-109/91, Ten Oever, Sml. I, s. 4879, præmis 8, og af 28.9.1994, sag C-7/93, Beune, Sml. I, s. 4471, præmis 21), udelukker den omstændighed, at visse ydelser udbetales efter arbejdsforholdets ophør, ikke, at de kan have karakter af »løn« i artikel 141 EF’s forstand.\n45 Domstolen har således anerkendt, at en efterladteydelse, der udbetales i henhold til en erhvervstilknyttet pensionsforsikringsordning indført ved en kollektiv overenskomst, er omfattet af anvendelsesområdet for denne artikel. Domstolen har i denne forbindelse præciseret, at den omstændighed, at en sådan pension pr. definition ikke udbetales til arbejdstageren, men til den efterladte, ikke kan afsvække denne fortolkning, eftersom en sådan ydelse er en fordel, som udspringer af, at den efterladtes ægtefælle var tilsluttet ordningen, således at den efterladte erhverver retten til pensionen som led i arbejdsforholdet mellem arbejdsgiveren og ægtefællen, og pensionen udbetales til den efterladte som følge af ægtefællens arbejdsforhold (jf. Ten Oever-dommen, præmis 12 og 13, Coloroll Pension Trustees-dommen, præmis 18, dom af 17.4.1997, sag C-147/95, Evrenopoulos, Sml. I, s. 2057, præmis 22, og af 9.10.2001, sag C-379/99, Menauer, Sml. I, s. 7275, præmis 18).\n46 Ved vurderingen af, om en pension, på grundlag af hvilken efterladteydelsen i givet fald beregnes – som i hovedsagen – henhører under anvendelsesområdet for artikel 141 EF, har Domstolen desuden præciseret, at blandt de kriterier, som den alt efter situationen havde skullet tage stilling til ved kvalificeringen af en pensionsordning, var det alene kriteriet om, at arbejdstageren modtager pensionen som følge af arbejdsforholdet mellem ham og hans tidligere arbejdsgiver, dvs. kriteriet om arbejdsforholdet, jf. bestemmelsens ordlyd, der kunne tillægges afgørende betydning (jf. i denne retning Beune-dommen, præmis 43, Evrenopoulos-dommen, præmis 19, dom af 29.11.2001, sag C-366/99, Griesmar, Sml. I, s. 9383, præmis 28, af 12.9.2002, sag C-351/00, Niemi, Sml. I, s. 7007, præmis 44 og 45, og af 23.10.2003, forenede sager C-4/02 og C-5/02, Schönheit og Becker, Sml. I, s. 12575, præmis 56).\n47 Dette kriterium er ganske vist ikke eneafgørende, idet der ved pensioner, der udbetales i henhold til lovbestemte sociale sikringsordninger, helt eller delvis kan tages hensyn til den pågældendes løn (Beune-dommen, præmis 44, Evrenopoulos-dommen, præmis 20, Griesmar-dommen, præmis 29, Niemi-dommen, præmis 46, og Schönheit og Becker-dommen, præmis 57).\n48 Socialpolitiske, statsorganisatoriske, etiske eller endog budgetmæssige hensyn, som har haft eller har kunnet have betydning for den nationale lovgivningsmyndigheds fastsættelse af en ordning, kan imidlertid ikke tillægges afgørende betydning, såfremt pensionen kun berører en særlig gruppe af arbejdstagere, såfremt den direkte afhænger af den tilbagelagte tjenestetid, og såfremt den fastsættes på grundlag af tjenestemandens senest oppebårne løn (Beune-dommen, præmis 45, Evrenopoulos-dommen, præmis 21, Griesmar-dommen, præmis 30, Niemi-dommen, præmis 47, og Schönheit og Becker-dommen, præmis 58).\n49 For så vidt angår den erhvervstilknyttede lovpligtige pensionsforsikringsordning, som administreres af VddB, bemærkes for det første, at ordningen har sin oprindelse i en kollektiv arbejdsoverenskomst, som ifølge de af den forelæggende ret fremlagte oplysninger har til formål at supplere de sociale ydelser, der udbetales i henhold til de nationale bestemmelser, som finder generel anvendelse.\n50 Det er for det andet ubestridt, at ordningen udelukkende er finansieret af arbejdstagerne og arbejdsgiverne i den omhandlede erhvervsgren, hvor enhver offentlig finansiering er udelukket.\n51 For det tredje fremgår det af sagen, at den samme ordning ifølge artikel 1 i den kollektive overenskomst omfatter scenekunstnere ansat i et af de teatre, der drives i Tyskland.\n52 Som generaladvokaten har anført i punkt 70 i forslaget til afgørelse, forudsætter retten til efterladteydelse, at ægtefællen til modtageren af ydelsen var medlem af VddB inden dødsfaldets indtræden. Medlemskab er lovpligtigt for scenekunstnere ansat ved de tyske teatre. Medlemskabet vedrører tillige et vist antal personer, der beslutter at blive medlemmer af VddB på frivillig basis, hvilket er muligt, dersom den pågældende kan godtgøre, at han allerede har været ansat i et bestemt antal måneder i et tysk teater.\n53 Disse lovpligtige og frivillige medlemmer udgør således en særlig gruppe arbejdstagere.\n54 Desuden skal det, for så vidt angår kriteriet om, at pensionen skal være direkte knyttet til den tilbagelagte beskæftigelsesperiode, bemærkes, at i henhold til § 30, stk. 5, i VddB’s vedtægter er størrelsen af den pension, på grundlag af hvilken efterladteydelsen beregnes, fastlagt ud fra varigheden af arbejdstagerens medlemskab, hvilket er en logisk konsekvens af opbygningen af den omhandlede erhvervstilknyttede pensionsforsikringsordning, der dækker to slags tilknytning, hvilket blev understreget i denne doms præmis 52 og 53.\n55 Hvad endvidere angår størrelsen af denne pension fastsættes denne ikke i henhold til lov, men beregnes i henhold til § 30, stk. 5, i VddB’s vedtægter ud fra størrelsen af de samlede bidrag, arbejdstageren har indbetalt i løbet af medlemskabet, og ved hjælp af en forrentningssats.\n56 Heraf følger, som generaladvokaten har anført i punkt 72 i forslaget til afgørelse, at den i hovedsagen omhandlede efterladteydelse udbetales som følge af Tadao Marukos registrerede partners ansættelsesforhold, og at ydelsen derfor er »løn« som omhandlet i artikel 141 EF.\n57 Denne konklusion anfægtes ikke af, at VddB er et offentligt organ (jf. i denne retning Evrenopoulos-dommen, præmis 16 og 23), eller af den lovpligtige karakter af medlemskab af den ordning, der giver ret til den i hovedsagen omhandlede efterladteydelse (jf. i denne retning dom af 25.5.2000, sag C-50/99, Podesta, Sml. I, s. 4039, præmis 32).\n58 Hvad angår rækkevidden af 22. betragtning til direktiv 2000/78 følger det af denne betragtning, at direktivet ikke berører national lovgivning om civilstand og dertil knyttede ydelser.\n59 Civilstanden og de dertil knyttede ydelser er ganske vist områder, der henhører under medlemsstaternes kompetence, og fællesskabsretten gør ikke indgreb i denne kompetence. Det er imidlertid vigtigt at bemærke, at medlemsstaterne ved udøvelsen af denne kompetence skal overholde fællesskabsretten, herunder bestemmelserne vedrørende princippet om forbud mod forskelsbehandling (jf. analogt dom af 16.5.2006, sag C-372/04, Watts, Sml. I, s. 4325, præmis 92, og af 19.4.2007, sag C-444/05, Stamatelaki, Sml. I, s. 3185, præmis 23).\n60 Eftersom den i hovedsagen omhandlede efterladteydelse er kvalificeret som »løn« i artikel 141 EF’s forstand, og da den er omfattet af anvendelsesområdet for direktiv 2000/78 af de i denne doms præmis 49-57 anførte grunde, berører 22. betragtning til direktiv 2000/78 ikke anvendelsen af direktivet.\n61 På denne baggrund skal det første, andet og fjerde spørgsmål besvares med, at en ydelse til efterladte i henhold til en erhvervstilknyttet pensionsforsikringsordning som den af VddB administrerede er omfattet af anvendelsesområdet for direktiv 2000/78.\n62 Med det tredje spørgsmål ønsker den forelæggende ret oplyst, om bestemmelserne i artikel 1, sammenholdt med artikel 2, i direktiv 2000/78 er til hinder for en ordning som den i hovedsagen omhandlede, hvorefter en registreret partner efter sin partners død ikke tildeles efterladtepension ligesom ægtefæller, selv om han ligesom ægtefæller lever i et formelt forpligtende omsorgsfællesskab, der er indgået for resten af livet.\n63 Tadao Maruko og Kommissionen er af den opfattelse, at afslaget på at tildele den i hovedsagen omhandlede efterladteydelse til efterladte registrerede partnere udgør indirekte forskelsbehandling som omhandlet i direktiv 2000/78, i det omfang to personer af samme køn ikke kan gifte sig i Tyskland og følgelig ikke kan modtage denne ydelse, der er forbeholdt efterladte ægtefæller. Ifølge Tadao Maruko og Kommissionen befinder ægtefæller og registrerede partnere sig i en sammenlignelig retsstilling, hvilket berettiger, at ydelsen tildeles efterladte partnere.\n64 VddB har anført, at der ikke er nogen forfatningsmæssig forpligtelse til ud fra et socialretligt eller forsikringsretligt synspunkt at behandle ægteskab og registreret partnerskab identisk. Det registrerede partnerskab er en egenartet institution og en ny personstatut. Der kan ikke af de tyske regler udledes en forpligtelse til ligebehandling af henholdsvis registrerede partnere og ægtefæller.\n65 Direktiv 2000/78 har ifølge sin artikel 1 til formål, på området for beskæftigelse og erhverv, at bekæmpe bestemte typer forskelsbehandling, herunder forskelsbehandling på grund af seksuel orientering, med henblik på at gennemføre princippet om ligebehandling i medlemsstaterne.\n66 Ifølge direktivets artikel 2 betyder »princippet om ligebehandling«, at ingen må udsættes for nogen form for direkte eller indirekte forskelsbehandling af nogen af de i direktivets artikel 1 anførte grunde. Ifølge artikel 2, stk. 2, litra a), i direktiv 2000/78 foreligger der direkte forskelsbehandling, hvis en person af en eller flere af de i direktivets artikel 1 anførte grunde behandles ringere, end en anden i en tilsvarende situation bliver behandlet. Artikel 2, stk. 2, litra b), nr. i), bestemmer, at der foreligger indirekte forskelsbehandling, hvis en tilsyneladende neutral bestemmelse, betingelse eller praksis vil stille personer med en bestemt religion eller tro, et bestemt handicap, personer, som tilhører en bestemt aldersgruppe, eller personer med en bestemt seksuel orientering særlig ufordelagtigt i forhold til andre personer, medmindre denne bestemmelse, betingelse eller praksis er objektivt begrundet i et legitimt mål, og midlerne til at opfylde det er hensigtsmæssige og nødvendige.\n67 Det fremgår af de i forelæggelsesafgørelsen anførte oplysninger, at Forbundsrepublikken Tyskland, fra 2001, hvor LPartG trådte i kraft i den oprindelige version, tilpassede sin retsorden således, at personer af samme køn kan leve i et formelt forpligtende omsorgsfællesskab, der er indgået for resten af livet. Forbundsrepublikken Tyskland har valgt ikke at give disse personer mulighed for at indgå ægteskab, hvilket er forbeholdt personer af forskelligt køn, men har indført en særlig ordning for personer af samme køn, nemlig registreret partnerskab, hvis vilkår progressivt er blevet sidestillet med de vilkår, der gælder for ægteskab.\n68 Den forelæggende ret har i denne forbindelse bemærket, at loven af 15. december 2004 har bidraget til den progressive tilnærmelse mellem ordningen om registreret partnerskab og den ordning, der finder anvendelse på ægteskab. Med denne lov har den tyske lovgiver foretaget ændringer i sjette bog i lov om social sikring – Ordning om lovbestemt pensionsforsikring, idet der bl.a. blev indsat et stk. 4 i § 46 i denne bog, hvorefter indgåelse af registreret partnerskab sidestilles med indgåelse af ægteskab for så vidt angår den i denne bestemmelse omhandlede enke- eller enkemandspension. Lignende ændringer er foretaget i andre bestemmelser i denne sjette bog.\n69 Den forelæggende ret er af den opfattelse, at registreret partnerskab – henset til denne tilnærmelse mellem ægteskab og registreret partnerskab, som den forelæggende ret anser for en progressiv sidestilling, der følger af den i LPartG indførte ordning, navnlig de ændringer, der blev indført i medfør af loven af 15. december 2004 – uden dog at være identisk med ægteskab, placerer personer af samme køn i en situation, der kan sammenlignes med ægtefællers situation, for så vidt angår den i hovedsagen omhandlede efterladteydelse.\n70 Den forelæggende ret har konstateret, at denne efterladteydelse under anvendelse af VddB’s vedtægtsbestemmelser er begrænset til kun at omfatte efterladte ægtefæller, og at efterladte partnere nægtes denne ydelse.\n71 I dette tilfælde behandles registrerede partnere således mindre fordelagtigt end efterladte ægtefæller for så vidt angår modtagelsen af den omhandlede efterladteydelse.\n72 Antages det, at den forelæggende ret beslutter, at efterladte ægtefæller og efterladte registrerede partnere er i en sammenlignelig situation for så vidt angår den samme efterladteydelse, skal en ordning som den i hovedsagen omhandlede følgelig anses for at udgøre direkte forskelsbehandling på grund af seksuel orientering som omhandlet i artikel 1 og artikel 2, stk. 2, litra a), i direktiv 2000/78.\n73 På baggrund af ovenstående skal det tredje spørgsmål besvares med, at bestemmelserne i artikel 1, sammenholdt med artikel 2, i direktiv 2000/78 er til hinder for en ordning som den i hovedsagen omhandlede, hvorefter en registreret partner efter sin partners død ikke tildeles efterladtepension ligesom ægtefæller, selv om det registrerede partnerskab i national ret placerer personer af samme køn i en situation, der kan sammenlignes med ægtefællers situation for så vidt angår den omhandlede efterladteydelse. Det tilkommer den forelæggende ret at efterprøve, om en efterladt registreret partner er i en situation, der kan sammenlignes med situationen for en ægtefælle, der modtager efterladteydelsen i henhold til den erhvervstilknyttede pensionsforsikringsordning, der administreres af VddB.\n74 Med det femte spørgsmål ønsker den forelæggende ret oplyst, om tildelingen af den i hovedsagen omhandlede efterladteydelse, i tilfælde af at Domstolen fastslår, at direktiv 2000/78 er til hinder for en ordning som den i hovedsagen omhandlede, på grundlag af den retspraksis, der følger af Barber-dommen, skal tidsbegrænses, navnlig til perioder, der ligger efter den 17. maj 1990.\n75 VddB er af den opfattelse, at den sag, der gav anledning til Barber-dommen, faktisk og retligt adskiller sig fra hovedsagen, og at direktiv 2000/78 ikke kan gives tilbagevirkende kraft i form af en afgørelse om, at direktivet skal finde anvendelse på et tidspunkt, der ligger forud for udløbet af den frist, der blev fastsat for medlemsstaterne til gennemførelse af direktivet.\n76 Kommissionen er af den opfattelse, at det ikke er fornødent at besvare det femte spørgsmål. Den har anført, at den sag, der gav anledning til Barber-dommen, faktisk og retligt adskiller sig fra hovedsagen, og den har understreget, at direktiv 2000/78 ikke indeholder nogen bestemmelse, der fraviger princippet om forbud mod forskelsbehandling på grund af seksuel orientering. Kommissionen har præciseret, at der i den sag, som gav anledning til Barber-dommen, i modsætning til hovedsagen blev fokuseret på de finansielle konsekvenser af en ny fortolkning af artikel 141 EF. Kommissionen har herved anført, at i det omfang LPartG først trådte i kraft den 1. august 2001, og den tyske lovgiver fra den 1. januar 2005 på området for sociale forsikringsordninger har indført ligebehandling mellem indgåelse af registreret partnerskab og ægteskab, vil en hensyntagen til en sådan lighed i de erhvervstilknyttede forsikringsordninger ikke bringe disse ordninger i finansielle vanskeligheder.\n77 Det følger af retspraksis, at Domstolen undtagelsesvis, under hensyn til de alvorlige vanskeligheder, som dens dom vil kunne have vedrørende fortidige retsforhold, kan finde anledning til at begrænse muligheden for at påberåbe sig den af Domstolen således fortolkede bestemmelse i forbindelse med en anmodning om en præjudiciel afgørelse. Domstolen kan kun give adgang til en sådan begrænsning på grundlag af selve den dom, der afgør fortolkningsspørgsmålet (jf. bl.a. Barber-dommen, præmis 41, og dom af 6.3.2007, sag C-292/04, Meilicke m.fl., Sml. I, s. 1835, præmis 36).\n78 Det fremgår ikke af sagen, at den finansielle ligevægt af en ordning som den af VddB administrerede risikerer at blive forstyrret med tilbagevirkende kraft, som følge af at virkningerne af den foreliggende dom ikke er tidsbegrænsede.\n79 Det følger af ovenstående, at det femte spørgsmål skal besvares med, at det er ufornødent at tidsbegrænse virkningerne af denne dom.\n1) En ydelse til efterladte i henhold til en erhvervstilknyttet pensionsforsikringsordning som den af Versorgungsanstalt der deutschen Bühnen administrerede er omfattet af anvendelsesområdet for Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv.\n2) Bestemmelserne i artikel 1, sammenholdt med artikel 2, i direktiv 2000/78 er til hinder for en ordning som den i hovedsagen omhandlede, hvorefter en registreret partner efter sin partners død ikke tildeles efterladtepension ligesom ægtefæller, selv om det registrerede partnerskab i national ret placerer personer af samme køn i en situation, der kan sammenlignes med ægtefællers situation for så vidt angår den omhandlede efterladteydelse. Det tilkommer den forelæggende ret at efterprøve, om en efterladt registreret partner er i en situation, der kan sammenlignes med situationen for en ægtefælle, der modtager efterladteydelsen i henhold til den erhvervstilknyttede pensionsforsikringsordning, der administreres af Versorgungsanstalt der deutschen Bühnen.


Bestil DROPS Paris Garn unicolor 37 Rust rød – 8.5 kr.\nDROPS Paris Garn unicolor 37 Rust rød\nNavn: DROPS Paris Garn unicolor 37 Rust rød\nFlere internet foretagender giver i vore dage alverdens fragtformer. En af de mest moderne er på nuværende tidspunkt at få leveret til en pakkeshop, og så henter du bare din nyindkøbte vare når du har tid. Fragttypen er jo særdeles ligetil, og tit tilmed den mest betalelige leveringstype ved køb af DROPS Paris Garn unicolor 37 Rust rød.\nDu bør ydermere vælge at bestille ordren til levering til din bopæl eller ud på din arbejdsplads. Fragtformen viser sig almindeligvis en sjat mere pebret, men derudover virkelig problemfri. Den mest prisbevidste leveringsmanér kan ikke modsiges at være at du selv henter varerne, som jo betinges af at du lever nærved internet firmaets bopæl.\nFragtperioden på Hobby > Garn > Bomuld > DROPS Paris er yderst aktuel hvis man står og skal bruge dine nye produkter øjeblikkeligt, og derfor er det fuldt ud relevant at du gransker den estimerede leveringsdato på den relevante vare.\nStørstedelen af e-shops stiller udsigt til levering på næstkommende hverdag på adskillige varenumre, eksempelvis DROPS Paris Garn unicolor 37 Rust rød, men husk at det er underforstået at der bestilles inden et konkret klokkeslæt, med det formål at de garanteret kan nå at få bestillingen ud af døren inden lagerpersonalet tager hjem.\nEn række e-forretninger i Danmark lover levering uden gebyr, men i reglen kun såfremt du indkøber for en fastsat pris. I øvrigt bør du snuppe den mindst kostelige mulighed for levering, som tit – uafhængig om man opholder sig nær København, Dragør eller Gilleleje – vil være at få leveret din bestilling til et udleveringssted.\nDet er efterhånden rigtig ukompliceret for almindelige dødelige at finde de laveste priser på diverse outlets på nettet, og af den grund har masser af internet forretninger i Danmark set sig nødsaget til at formindske prisniveauet på deres varer – til børn og babyer, og yderligere også til voksne – helt i bund, og endda nogle gange tilbyde fragt uden omkostninger.\nTil gengæld kan det alligevel blive gunstigt at udforske forskellige forretninger på nettet efter rabatkoder på DROPS Paris Garn unicolor 37 Rust rød inden du gennemfører din bestilling, sådan at du er velinformeret til at antage den mest betalelige pris.\nMan bør trods alt være årvågen med, at i tilfælde af at en netbutik sælger varer for en udsalgspris som er uendeligt lav, så er det ofte være et kendetegn på en fup e-handler. Køb med kort er i hvert fald en del af en ordning, som sikrer os imod uærlige forretninger på nettet.\nVi slår generelt et slag for kortkøb eller betalinger med mobilen. Som en anden løsning burde du anvende en afbetalingsløsning fra for eksempel ViaBill, ifald du vil klare regningen over en periode.\nForinden folk handler i en online virksomhed kan de sådan set gøre sig bekendt med indholdet af netbutikkens forretningsbetingelser, det er dog tit en tidskrævende opgave.\nEt andet alternativ kunne måske være at finde ud af hvorvidt online shoppen er e-mærket medlem, eftersom det bør være et kendetegn for at internet shoppen opfylder de danske regler, foruden at online webshoppen fra tid til anden undersøges af fagmænd der behersker de gældende regulativer. Derudover giver det dig genvej til at få bistand, såfremt du oplever udfordringer i forbindelse med din bestilling.\nYderligere støtter vi at køber er sat ind i de vigtigste vedtægter der kan spille ind i forbindelse med ordren, som eksempelvis den ombytningsrettighed online firmaet lover. I den relation er det samtidig essesentielt, at man stadigvæk opbevarer ens faktura e-mail, så man senere kan dokumentere sin ordre af DROPS Paris Garn unicolor 37 Rust rød, ligegyldigt om man er på udkig efter varer til en voksen eller et barn.\nTrustpilot forærer dig temmelig pæne genveje til at besigtige ganske mange andre køberes observationer og af den grund er det smart, at du læser online firmaets ratings af DROPS Paris Garn unicolor 37 Rust rød forinden du lægger din bestilling.\nFacebook forærer dig desuden super fine chancer for at få en idé om online firmaets troværdighed. Desuden ser vi endda internet webshops hvor du kan afgive en anmeldelse af deres købsoplevelse, som desuden må tages i brug til vurdering af kundetilfredsheden.\nDenne hjemmeside er finansieret ved hjælp af annoncer. Vi arbejder tæt sammen med mange netshops hvor vi formidler firmaernes tilbud, og tager imod godtgørelse om de besøgende vi sender videre fuldfører et indkøb.\nOplysninger angående varer og shops på nettet i Danmark understøttes nu og da, men det er ikke muligt for os at give garantier imod forandringer der eventuelt er foretaget siden nyligste opdatering af sidens informationer.


Hvad laver en Specialist at Group Treasury hos Nykredit?\nAlexander N. S. Hvenegaard\nCand.merc i Finance\nI investering har vi mandat til at investere Nykredits egenkapital og likviditetsreserve. Investeringerne er primært placeret i højt ratede stats- og realkreditobligationer, kreditobligationer, aktier og Private Equity. Udover at investere, bruger afdelingen og jeg en del tid på andre opgaver som ny regulering og brede projekter i Nykredit.\nInvestering ligger i Finans-funktionen (Group Treasury), der også har ansvaret for finansieringen af koncernens realkredit- og bankudlån samt koncernens likviditetsstyring. Finans har desuden ansvaret for udviklingen af realkreditprodukter, koncernens balancestyring samt ansvar for ratingen af Nykredit og Nykredits udstedelser.\nSå hvis man har en interesse for finanssektoren, er der altid spændende projekter og opgaver i Finans.\nJeg synes, at spillerummet mellem organisationsteori og de finansielle markeder er særligt interessant. Jeg er allerede blevet kastet ind i en masse opgaver om, hvordan Nykredit skal løse morgendagens udfordringer. Samtidigt er jeg blevet udfordret med opgaver specifikt rettet mod investeringer og de finansielle markeder. Udfordringerne har været enormt spændende og udfordrende. Jeg har en HA-almen baggrund med en cand.merc. i Finance, så jeg er blevet udfordret på hele min uddannelsespalette.\nTilgangen til opgaver og projekter varierer i deres natur. Jeg bruger til hverdag mest den teori, jeg lærte inden for renteteori, økonometri og Corporate Finance. Når først man bliver udfordret med praktikken bag investering i værdipapirer, bliver ens teoretiske fundament også udfordret. Derfor er jeg meget afhængig af min evne til at kunne skabe overblik i de udfordrende øjeblikke, hvor det er vigtigt at kunne lave et sanity check af udregninger og forudsætninger i lyset af den viden, man har fra studiet. Dét, at den viden, man fik på studiet faktisk også kan gøre sig gældende i ”virkelighedens verden” har været noget af det mest givende.\nGode kollegaer og gode ledere\nI arbejdet har der været en utrolig stejl læringskurve. Fordelen ved at arbejde i en stor koncern som Nykredit er, at der er mange gode kollegaer, så hvis tvivlen opstår, er der altid nogen, der kan hjælpe. Nykredits størrelse gør dog også, at der er behov for gode ledere til at vejlede ens vej rundt i arbejdet og koncernen. Netop godt lederskab er vigtigt for min hverdag i koncernen og har samtidigt været utrolig vigtigt for mig, da jeg valgte Nykredit.\nDet er vigtigt for mig, at arbejdspladsen har fokus på udfordrende og nye udviklingsmuligheder, hvor behovet for samarbejde og fagligt overblik får mig til skabe resultater og udvide min horisont.\nI Nykredit har jeg mødt spændende udviklingsmiljøer, hvor jeg kan udvikle mig både personligt og fagligt.\nGrundstenen i min profil er finansielle kompetencer. De opgaver, jeg har mødt, har skærpet min kommercielle forståelse og lært mig meget mere om de strategiske overvejelser, der finder sted inden investeringsbeslutninger. Jeg har spændende arbejdsopgaver inden for finansiel modellering og følsomhedsanalyser, der yderligere bidrager til min kompetenceprofil. Det har været lærerigt og udfordrende.\nI Nykredit har jeg fået udfordrende arbejdsopgaver inden for de områder, der har min største interesse. Derfor er Nykredit en attraktiv virksomhed for mig.


Den Korte Avis | To ægtepar gik en hyggelig aftentur, de bad unge indvandrere om at dæmpe sig – så skete det, der har bragt en hel by i sorg og raseri\nSkærmprint fra video på focus.de\nDet skulle have været en hyggelig aften. Men det udviklede sig til en forfærdelig tragedie.\nFredag aften havde to ægtepar været på et julemarked i den sydtyske by Augsburg. De spadserede gennem byen, men pludselig udviklede den fredelige situation sig til vold og tragedie.\nPå Königsplatz i byens centrum mødte de en gruppe på syv unge mænd, der brølende kom løbende ind på pladsen.\nDe to mænd, der kom spadserende med deres kone, bad dem ifølge et vidne om at dæmpe sig. Så begyndte de unge at sparke rundt med nogle dåser på pladsens brosten, hvorefter de igen blev bedt om at opføre sig ordentligt.\nDet fik de unge til at gå amok. En af dem slog den ene af mændene, en 49-årig brandmand, i hovedet.\nBrandmanden kunne ikke nå at værge for sig. Han faldt død om. Man forsøgte at genoplive ham i den ambulance, der kom til stedet, men det var forgæves.\nOgså den anden mand blev slået i hovedet, men det havde ikke de samme fatale konsekvenser.\nEfter det forfærdende angreb flygtede gerningsmændene i retning af banegården.\nPolitiet reagerede hurtigt. Samme fredag aften nedsatte man en 20 mand stor efterforskningsgruppe, der nøje gennemgik overvågningsvideoer fra stedet. En understregning af, hvor vigtig videoovervågning er blevet med den øgede gadevold.\nPolitiets efterforskere fandt snart frem til hovedgerningsmandens identitet. Det drejer sig om en 17-årig med tysk, tyrkisk og libanesisk statsborgerskab. Eller sagt på en anden måde: Han er indvandrer. Det siger man bare ikke i Tyskland.\nEn medskyldig person på samme alder har ifølge politiet italiensk statsborgerskab. Hvilket land han stammer fra, er ikke oplyst.\nDe to personer blev anholdt søndag, og mandag skal de fremstilles for en dommer. De er begge født i Augsburg. Begge er kendt af politiet.\nBrandmandens kone gik fuldstændig i chok over drabet på hendes mand – søndag aften var det endnu ikke muligt at afhøre hende om begivenhederne.\nBrandfolk mindedes deres afholdte kollega\nSøndag forsamledes 150 af den dræbtes kolleger i Augsburgs brandkorps på gerningsstedet iført deres uniformer. Der blev tændt lys og lagt blomster. Derefter stod brandmændene i en stor rundkreds med armene om hinanden og mindedes deres gode kollega (se foto/link til video).\nEn trompetsolo blev spillet til ære for den dræbte.\nEn af brandmændene sagde til BILD: ”Vi har mistet en fantastisk kollega.” En anden føjede til: ”Vi er alle dybt rystede.”\nSorg og raseri præger Augsburg over det meningsløse og modbydelige drab. Mange har lagt blomster og tændt lys. Også en række politikere har reageret.\nAugsburg ligger i Bayern. Delstatens ministerpræsident Markus Söder kom med denne kommentar:\n”Vi er alle rystede over den forfærdelige voldshandling i Augsburg. Lad os vise vores medfølelse med familien til en brandmand, der fredag aften blev offer for et brutalt angreb.”\nTysklands indenrigsminister Horst Seehofer, der også kommer fra Bayern, gav luft for sin harme med disse ord:\n”Det har virkelig bragt mit sind i kog, at en fredelig borger i Augsburg blev slået ihjel, simpelt hen slået ihjel.”\nBåde myndigheder og medier i Tyskland er ekstremt politisk korrekte. Derfor bliver det stort set fortiet, at den sigtede i forbindelse med drabet på brandmanden har indvandrerbaggrund.\nFra Danmark kender vi også tendensen til at skjule, at gerningsmænd har indvandrerbaggrund. Men i Tyskland er det mere massivt.\nNogle tyske medier begynder dog at komme med antydninger. Og en del tyskere kan ud fra de foreliggende oplysninger godt regne sig frem til, at der er indvandrere involveret i en forbrydelse som denne.\n”Hele tiden kommer det til spontane voldshandlinger”\nVolden i gaderne begynder trods alt at blive et tema i Tyskland. I forbindelse med drabet på brandmanden fra Augsburg kan man finde denne enslydende formulering i aviserne Die Welt og BILD: ”Hele tiden kommer det til spontane voldshandlinger.”\nNogle tyskere erkender, at der er en sammenhæng i tingene. En sammenhæng mellem Angela Merkels katastrofale asylpolitik og voldshandlinger som den i Augsburg.\nDet holder dog hårdt for mange at drage konsekvenserne. Befolkningen er siden Anden Verdenskrig blevet opdraget til, at tyskerne må anstrenge sig til det yderste for at vise, at de vil alle mennesker det godt.\nDerfor har man svært ved at kalde en spade for en spade og indvandrergrupper for særligt voldelige.\nMen det bestialske drab på en afholdt brandmand i Augsburg kan måske bringe nogle tyskere et nøk tættere på at se virkeligheden i øjnene.\nSe video med brandmændenes mindehøjtidelighed her:


Forældreperspektivet på skoletilbuddet i Gellerup, Toveshøj, Bispehaven – Janus Boye\n19/12/2018 26/12/2018 Janus Boye1 kommentar til Forældreperspektivet på skoletilbuddet i Gellerup, Toveshøj, Bispehaven\nForældreperspektivet på skoletilbuddet i Gellerup, Toveshøj, Bispehaven\nForældreperspektivet givet ved foretræde for Børn- og Unge-udvalgsmødet 19. december 2018 på Aarhus Rådhus\nHvis vi skal forbedre skoletilbuddene i Aarhus Vest, bliver vi nødt til at styrke forældrenes tillid til folkeskolen. Fra et forældreperspektiv er nærværende diskussion derfor en mulighed for i højere grad at inddrage forældrene i udviklingen af skoletilbuddene til deres børn.\nDet er nødvendigt, hvis vi skal skabe langtidsholdbare løsninger og skoler, der har bred lokal opbakning. Desværre kan forældrene konstatere, at Aarhus er den eneste kommune i landet, der stadig busser børn rundt. Det på trods af at vidtgående erfaringer fra bl.a. København som ifølge Børne- og Ungeborgmester Jesper Christensen ikke peger på en positiv effekt.\nHvis folkeskolen skal være det naturlige førstevalg for ressourcestærke forældre i hele kommunen, er vejen frem ikke flere busser, men en styrkelse af det lokale skoletilbud. I den process kan skolelukninger give mening, men kun når de foretages i dialog med forældrene og medarbejderne. Og kun såfremt der udarbejdes en plan for, hvordan de resterende skoler i Aarhus V i højere grad kan både løfte de børn der har brug for ekstra støtte og udfordre de mest ressourcestærke.\nHvis det her forløb skal munde ud i et bedre skoletilbud i Aarhus V kræver det:\nNærhed og forudsigelighed for forældrene i beslutningerne og udviklingen af deres børns skole\nKommunal opbakning til lokale forældreinitiativer, der kan udbrede de gode historier fra skolerne i Aarhus V, som de har gode erfaringer med fra Brug Folkeskolen i København\nEn aktiv indsats for større sammenhæng mellem skole og foreningsliv, derved sikrende et mere sammenhængende lokalsamfund.\nKategorier debatTags aarhus kommune, foretræde, ghettoskoler, mangfoldighed\nEn kommentar til “Forældreperspektivet på skoletilbuddet i Gellerup, Toveshøj, Bispehaven”\nPingback: I dag, tirsdag d. 25. december - Vores Brabrand\nPrevious Hvorfor vælger færre privatskoler i Aarhus?\nNext Dumper personlighedstest af børn i folkeskolen


3D-printet skibspropel bliver en realitet\nUdstyr og materialer\nProjekter / 3D-printet skibspropel bliver en realitet\nValk Welding koncept\nType VWPR reservedele\nRekvirer service indgriben\nRegionale service enheder\nFor nylig blev en prototype af verdens første skibspropel, som er blevet fremstillet ved hjælp af 3D-printteknik, præsenteret hos RAMLAB i Rotterdam.\nPrototypens materialeegenskaber er blevet testet grundigt med henblik på at opfylde Bureau Veritas’ strenge inspektionskrav. En anden certificeret kopi vil blive printet ved anvendelse af den viden og erfaring, som vi har fået ved produktionen af denne prototype, og denne kopi vil blive installeret på en af Damen Shipyard´s slæbebåde for testning i praksis. Produktionen af den 3D-printede skibspropel, som vejer 400 kg, er en milepæl for 3D-print produktionsteknologien. Det viser, at voluminøse metalkomponenter kan produceres til lavere udgifter og på mindre tid end med eksisterende teknologier.\nProduktionen af den 3D-printede skibspropel, som har en diameter på 1350 mm, er resultatet af et samarbejde mellem Damen Shipyards Group, RAMLAB, Promarin, Autodesk og Bureau Veritas. Propellen, der er fremstillet af en nikkel-aluminium-bronze (NAB) legering, er produceret ved hjælp af Wire Arc Additive Manufacturing (WAAM)-metoden på en Valk Welding svejserobot med Autodesk-software. Efter printning blev skibspropellen fræset ved hjælp af en CNC-værktøjsmaskine hos Autodesk ‘Advanced Manufacturing Facility’ i Birmingham, Storbritannien.\nDet var vigtigt at få indsigt i materialeegenskaberne for den 3D-printede skibspropeI hurtigst muligt med henblik på at opfylde Bureau Veritas’ strenge inspektionskrav. “3D-printede materialer er bygget op lag efter lag," siger Kees Custers, projektingeniør ved Damens R&D-afdeling. "Følgelig har de forskellige fysiske egenskaber i forskellige retninger (anisotropi). På den anden side har stål eller støbte materialer de samme egenskaber i alle retninger (isotropi). Til inspektionen er der testet prøver for at fastslå trækstyrken og den statiske bæreevne."\nProduktionen af den 3D-printede skibspropel, som vejer 400 kg, er en milepæl for 3D-print produktionsteknologien. "Udfordringen ligger i at omdanne 3D CAD-filer på en computer til et fysisk produkt. Det er gjort mere komplekst af, at denne skibspropel har en dobbeltkurvet, geometrisk form med nogle indviklede overhængende sektioner, siger Kees Custers.\nMed hensyn til RAMLAB´s evne til at printe genstande med maksimumsmål på 7 x 2 x 2 m, er fremstillingen af en skibspropel på denne størrelse ved hjælp af 3D-printteknik et virkeligt gennembrud i søfarts- og skibsbranchen.\n"Denne teknologi er en dybtgående ændring af den måde, metaldele fremstilles på. Teknologien vil få stor indflydelse på forsyningskæderne."\n3D-print af skibspropel vender op og ned på skibsbygningsindustrien\nAnmodning om oplysninger.\nHold dig informeret om udviklingen inden for Valk Welding.


Forside / RAL spraymaling / Motip Spraymaling High Gloss 400 ml – Ral 1028 Melon Yellow\nMotip Spraymaling High Gloss 400 ml – Ral 1028 Melon Yellow ligger i toppen af listen med bedst sælgende varer i webshoppen i en vores rigtig gode kategorier, nemlig RAL spraymaling. Der kommer hele lovpligtige 14 dages returret som er en fin sikkerhed for dig, hvis du nu fortryder dig køb af din vare. Det overrasker ikke nogen, at der er mange der køber Motip Spraymaling High Gloss 400 ml – Ral 1028 Melon Yellow ved den velkendte shop DecoFarver.dk, der altid har et stort udvalg af populære varer. I det store udvalg af varer er der helt sikkert noget for dig, som jo fx kan være dette produkt. Købes der ind i online webshops kan priserne være lavere- det er effekten af, at den attraktive adresse på strøget ikke er nødvendig, og man dermed sparer meget på huslejen.\nHver eneste gang, du shopper online i en dansk webshop, begunstiges du af bedre rettigheder, som ikke nødvendigvis findes i fysiske butikker. Alle danske webshops skal jævnfør loven give 14 dages returret. når produkterne er købt online, der findes også shops, der er endnu bedre og giver mere og det kommer dig tilgode som forbruger. Derudover har du et meget større udvalg, og prissammenlignen er let at foretage, i den store skov af webshops, der er derude. Og i dag kan du uden videre sammenligne priser på alle tider af døgnet, så længe du er online. Tænk også på, at ved at handle online, så slipper du helt for, at skulle indrette sig efter, hvornår butikkerne synes, de skal holde åbent. Webshoppen kan sende produkterne hjem til dig, eller de kan blive sendt til din arbejdsplads, og få den løsning, der passer bedst for dig. Det med at stå i kø i en butik er efterhånden ret gammeldags, når du køber online det er slut med dårlig køkultur og vrissende mennesker, så ungå de trælse frustrationer over, at det kan tage så lang tid for folk at finde de sidste mønter frem.


Myten om muserne: En kilde til kreativ inspiration - Udforsk Sindet\nMyten om muserne er utrolig velkendt i Vesten. Der er dog meget få historier, hvor disse guddommeligheder har en reel fremstående stilling. På trods af dette var de grundlæggende for grækerne, da det var dem, der gav dem kreativ inspiration.\nMyten om muserne er en af de ældste. For mange bliver disse guddommelige væsener ved med at være en kilde til inspiration i forskellige felter såsom kunst og videnskab. Faktisk stammer ordet musik fra deres navn såvel som ordet museum.\nIfølge de forskellige versioner af myten om muserne var de Apollos naturlige ledsagere, som var guden af musik og kunst. Han havde romancer med alle muserne, men på forskellige tidspunkter. Dette havde en kæmpe konsekvens: Mange børn.\nMyten om muserne siger, at de var livlige og festlige unge kvinder, der dalede ned til jorden for at hviske kreative idéer i ørerne på de dødelige. Når de dødelige lyttede til musernes råd, var de i stand til at skabe vidunderlige og beundringsværdige værker. Der er dog dem, der aldrig skabte noget.\nMyten om muserne: Oprindelsen\nMyten om muserne siger, at de var døtre af Zeus, guden af Olympus, og Mnemosyne, en titanit, der repræsenterede hukommelse. Dog var den sidste datter af Gea, jordens moder, og Uranus, der repræsenterede himlen. Nogle siger, at Mnemosyne og Zeus var sammen i 9 nætter, og for hver en nat blev en muse født.\nMytologiske historier fortæller, at der i underverdenen var en flod ved navn Mnemosyne, der var ved siden af en anden ved navn Lete. De fleste dødelige blev inviteret til at drikke af floden, Lete, før de reinkarnerede til et nyt væsen. Grunden til dette var, at vandet i denne flod fik dem til at glemme deres tidligere liv og starte forfra.\nPå den anden side fortæller myten om muserne, at kun nogle få udvalgte blev inviteret til at drikke af floden, Mnemosyne. Disse kunne huske det tidligere liv, og de blev visionærer og profeter i deres næste inkarnation.\nNu er der historier, der fortæller om mange forskellige muser. Dog fortæller den klassiske historie, at der var 9 muser, og at hver af dem stod for et form for vidensfelt eller kunstnerisk kreation.\nIfølge myten, hvis en skaber blev besøgt af den rigtige muse, ville vedkommende have pludselige og vidunderlige åbenbaringer til at fuldende sit arbejde. Her er de 9 klassiske muser:\nCalliope eller “den med den smukke stemme”. Musen af veltalenhed og poesi. Hun bar en laurbærkrans og en lyre.\nClio eller “den, der tilbyder ære”. Musen af historie. Hendes rolle var at holde mindet om generøsitet og triumfer i live. Hun havde en trompet og en åben bog.\nErato eller “den kærlige”. Musen af lyrisk kærlighedspoesi. Hun bar en krone af roser på sit hoved og en citar. Hun var også elsker af Apollo og mor til Tamiris.\nEuterpe eller “den meget behagelige”. Musen af musik. Mere specifikt fortolkningen af fløjten. En blomsterkrans repræsenterede hende.\nMelpomene eller “den melodiske”. Musen af tragedie eller nærmere af tragisk narrativ og litterær skrift. Hun klædte sig flot og bar en tragisk magiske.\nPolyhymnia eller “den, med mange salmer”. Musen af hellige sange og salmer. Hun var altid klædt i hvidt.\nThalia eller “den festlige”. Musen af komedie og bukolisk poesi. Hun var værtinde ved banketter og festligheder.\nTerpsichore eller “den, der begejstres af dans”. Musen af dans og lyrisk sang. Hun bar en guirlande og var mor til Terpsichore, sønnen, hun havde med Apollo.\nUrania eller “den himmelske”. Musen af astronomi, undervisning og eksakt videnskab. Hun bar en globus og et kompas.\nTilstedeværelse af muserne\nSelvom myten om muserne var meget vigtig for grækerne, fremkom disse væsener faktisk ikke særlig ofte i historierne om guderne. Når de gjorde, var de blot sekundære karakterer. På trods af dette fandt alle hovedpersonerne inspiration i dem til alt, de var nødt til at gøre.\nNogle siger, at kong Piero af Peria havde 9 døtre, der havde fremragende sangtalenter. Deres kunst var så smuk, at de besluttede sig for at rejse hen til det sted, hvor muserne boede, og udfordre dem. Selvfølgelig accepterede muserne det.\nDa de 9 unge kvinder begyndte at synge, blev alle fuglene stille. Deres sang var så smuk, at naturen blev stille. Dernæst var det musernes tur. Da de sang deres sange, græd selv stenene. Da de havde vundet konkurrencen, besluttede muserne sig for at forvandle de 9 unge piger til skader, som en straf for deres arrogance.\nMange har gennem tiden spekuleret på, om kreativitet er medfødt eller tillært. Svaret er, at enhver kan lære kreativitet.


En Cesilds Tilværelse: Udflugt\nI søndags besluttede mig og Jesper os for at forlade København en dags tid for at få lidt frisk luft og se en masse farver i kunsten. Og for Jespers vedkommende: Læse en surrealistisk børnebog i et Æg.\nEn japansk kunstner havde udstyret et helt rum med spejle, vand og Tivoli-agtige minilamper.\nStranden uden for Louisiana lignede noget fra den sidste istid.\nIntet museumsbesøg uden impulsindkøb af plakater i butikken. Den her har jeg dog drømt om siden jeg så The world is yours på Louisiana i oktober. Den er af Simon Evans, som jeg virkelig godt kan lide. Billedet må være en fiktiv fremstilling af en persons samtlige ejendele, medmindre Evans altså har smag for dametøj. Under hver ting står der en lille mere eller mindre meningsgivende tekst, fx "The shirt I met you in" (t-shirt), "Not my size" (kjole) eller "When people die we also cry for ourselves" (død potteplante). Da jeg så udstillingen faldt jeg også for en tegning af et metrooversigtskort over London, som han havde tilføjet lignende tekster - som et slags følelsesmæssigt landkort. Det havde de dog ikke i butikken, og jeg er nu egentlig også ganske tilfreds med denne (for øvrigt kæmpestore) plakat.\nIndsendt af Cecilie L. kl. 09.45\nDen udstilling så jeg også da jeg var på Louisiana, vildt sejt! Tror nok billederne er af hans og hans kærestes ting - deraf kvindetøjet. Man får lyst til at gøre det samme med sine egne ting. :)\n26. februar 2010 kl. 16.18


Maren Korsgaard er her på besøt på Biogans stand, hvor direktør Anders Kok her fortæller om morgenmadsprodukter.\nUdstillingen på Økologisk Kongres var mindre, end ved kongressen i 2006. Til gengæld fungerede den bedre og passede godt ind i kongressens form.\nUdstillingen på den markant større kongres i 2006 lignede - og var - en økologisk messe, som aldrig kom til at fungere. Alle indbyggere i Odense i var inviteret, men der kom kun få, og kongressens deltagere skulle forsøge at nå både frokost og udstilling i pauserne.\nStig Benzon arbejder til daglig med bevaring af gamle danske husdyrracer på Oregaard. Her smager han dog på frugtis Skarø. Martin Jørgensen står bag disken.\nI år var det markant bedre. Udstillingen var lagt ind i selve kaffe- og frokoststuen, så alle deltagere automatisk fik lejlighed til se de fleste af standene.\nSammensætningen af udstillerne passede også bedre til kongres-miljøet. Har var flere udstillere med forhåbninger om at møde økologiske forbrugere, og flere som henvendte sig til konsulenter, landmænd eller professionelle i øko-branchen, som udgør stort set hele det publikum, man kan vente at møde på en kongres, hvor prisen på adgangsbilletten ligger på den dyre side af 2000 kr.\nAnders Borgen fra forskningscentret Agrologica morer sig i pausen i snak med agronom-kollegaen Birthe Thode Jacobsen fra rådgivningsvirksomheden BIOService.\nUdover kommercielle indslag med flere produktnyheder omfattede udstillingen blandt andet regnvandsanlæg, forskningsenheden ICROFS og landbrugsrådgivning, vandtætte tastaturer til fødevareindustrien og Kalø Landbrugsskole.\nSkulle nogle af udstillerne komme fra udstillingen med tom ordrebog, kan de glæde sig over, at de var centralt placeret som mødested og debatforum for alle deltagende kongresgæster.\nIQ Food Service præsenterede en ny veldesignet serie krydderier til institutioner, som synes forbrugerpakninger er for små - og industripakninger er for store.\nEvald Vestergaard (fmd. f. Økologisk Landsforening) på besøg hos Aalbæk Specialiteter, hvor Mee Mohr fortalte om virksomhedens nyeste produkter - en juleserie.\nFie Graugaard flankeret af Helena og Jørgen Bollesen præsenterede Hanegals stadigt voksende sortiment af økologiske færdigretter.\nLisbeth Vittrup (th) fra Magnihill var taget på udstilling for at præsentere serien af frosne økologiske smoothie-bær/frugt.\nDansk økologisk soyadyrkning var blandt udstillingens tilbud til de landbrugs-interesserede.


No Man Eyes: Hollow Man – diskant.dk\nPladeanmeldelser 14/10/2013 14/10/2013\nNo Man Eyes: Hollow Man\nDen konstante guitarsolo\nAt vise sin stolthed over sin tekniske kunnen er én ting, men at lade opvisningen udgøre det komplette udtryk for et helt album er et noget andet, og mindre heldigt tilfælde.\nTil at starte med skal det understreges at italienske No Man Eyes uden tvivl er et dygtigt band rent teknisk; forsangerens stemme spænder over mange skalaer, trommeslageren er skarp på rytmesiden og guitaristen smider om sig med vilde soloer. Men det bliver for meget af det gode, især sidstnævnte element. Gennem hele albummet er guitarsoloen allestedsnærværende i sådan en grad, at den mere er reglen end undtagelsen og det er ikke en særligt flatterende eller effektiv måde at bruge en guitarsolo på.\nHollow Man bliver, ufrivilligt må man formode, en komisk titel, da albummet netop fremstår meget hult og overfladisk i sin produktion og sangskrivning. Ikke nok med at der er altdominerende guitarsoloer, så er lyden overdrevent poleret. Nu er vi også ovre i den storladende powermetal, men det ville klæde albummet med lidt ufine detaljer til at knække udtrykket af at det skal være perfekt. Det er ikke fordi, bandet ikke kan spille sammen eller ikke er overbevisende som musikere, det er nummeret ”Isolation” bl.a. et eksempel på, men selvom teknikken ikke fejler noget, så lider bandet i den grad under mangel på personligt udtryk. Når man konkurrerer med så mange bands i en af de mere alment populære metalgenrer er det vigtigt, man bliver bemærket og husket, men selv om guitarsoloerne fylder størstedelen af albummet, fylder de ved mange gennemlytninger meget lidt i denne anmelders hukommelse.\nMere fokus på sangskrivningen næste gang, d’ herrer!\nForrige indlægGlasvegas: Later When The TV Turns To Static\nNæste indlægSignal Hill: Chase the Ghost


Sadolinsgade 156, 5230 Odense M\nKlassisk og smuk murermestervilla i stille Hunderup-kvarter\nSe nærmere på denne villa i Odenses mest eftertragtede kvarter, hvis I gerne vil bo i rolige omgivelser i en bolig med fine detaljer og masser af sjæl. Fra førstesalen får I udsigt til Fruens Bøge, tre dejlige værelser og et badeværelse med gulvvarme. De to af værelserne er forbundet med en dobbeltdør, så man kan have soveværelse i det ene og kontor i det andet. Der er stuk i loftet, hvilket er med til at understrege boligens gennemførte stil med mange fine og gennemførte detaljer på både første sal og i stueetagen. Den flotte trappe viser vej videre til anden sal, hvor der er et disponibelt rum, som de mindste kan bruge som et ekstra legerum eller de lidt større til hyggerum, gaming og afslapning. I stueetagen kan hele familien samles i de meget lyse og højloftede opholdsrum med stue og køkkenalrum i åben forbindelse. Her er høje træpaneler, stuk og rosetter, der sammen med de velholdte plankegulve, fyldningsdøre og klassiske dannebrogsvinduer fremstår som indbegrebet af en villa fra 1920'erne, som er blevet holdt i den rigtige stil og nu fremstår særdeles indbydende. Køkkenet er senest blevet shinet op i 2021 og indeholder al ønskelig komfort. Fra køkkenet er der dobbeltdør til udestuen. Der er også både værelse og toilet på etagen. Og der er mere endnu, for I kommer skam også til at råde over en god og ret lækker underetage med flere disponible rum, ligesom her er vaskerum og endnu et badeværelse. Kælderen har egen indgang.\nHaven bagtil er helt aflukket, så I kan glæde jer til udendørs forhold, hvor I kan opholde jer lige så privat som indenfor. I kan gå ud i haven via havestuen ved at slå de to dobbeltdøre i havestuen op på vid gab, så man får en fornemmelse af, at det grønne bliver inviteret indenfor. Op til huset ligger der en dejlig terrasse med et stort kirsebærtræ, som er omkranset af bænke, der i den grad inviterer til samvær og hygge. Her vil I ikke blot nyde at sidde i foråret, når kirsebærtræet er et stort blomsterflor, men også på andre tider af året. I får desuden en terrasse bagest i haven, hvor I kan sidde i aftensolens sidste stråler med en nightcap og reflektere over dagens begivenheder og planlægge den næste. Havens beplantning er godt opvokset, så I ikke behøver gå i anlægsmodus inden indflytning. Det hele kan tages i brug, som det er. Børnene kan tumle og de voksne slappe af. Og I kan selvfølgelig sætte jeres eget præg, hvis det kribler i de grønne fingre for at skabe blomsterbede, nyttehave og andet kreativt. Foran huset er haven åben og imødekommende, så man uhindret kan nyde synet af det smukke hus i fuld figur med veltrimmet murværk og en høj, rank facade.\nBeliggenheden på Sadolinsgade er blandt de allerbedste i Odense. I har det hele i gåafstand og samtidig fordelen ved bo i den stille ende af gaden. Det giver jer afslappende og fredelige forhold på hjemmebasen, så I kan nyde charmen ved alle de øvrige smukke ejendomme, når I går tur rundt til det, I skal. I kan gå til midten af byen med alle de kulturelle attraktioner, shopping-steder og spisesteder. Eller I kan blive i jeres nærområde og nyde de rekreative, grønne områder, som der er så mange af. Velkommen til en usædvanligt dejlig og meget privilegeret beliggenhed, hvor den udbudte ejendom passer perfekt ind i sine omgivelser.


Nyheder Skrevet af BNB | 21.07.13 | 09:13\nVK-regeringen skrev i 2002 i det beslutningsgrundlag, som alle partier undtagen SF og Enhedslisten stemte for, at Taleban stort set var slået.\n»Taleban-styret har reelt mistet magten i alle dele af Afghanistan. Operationen forventes dog at pågå endnu et stykke tid, da der stadig resterer lommer med al-Qaeda og Taleban-styrker,« stod der i beslutningsforslaget.\nDa den daværende forsvarsminister Svend Aage Jensby (V) af et folketingsmedlem blev bedt om at bekræfte, »at der p.t. kun er al-Qaeda-styrker tilbage i bjergområderne omkring Tora Bora,« lød svaret ifølge Politiken:\n»Talebans bevæbnede styrker i Afghanistan er stort set ophørt med at eksistere. Grupper kæmper imidlertid videre fra modstandslommer i uvejsomt terræn. De bevæbnede udenlandske al-Qaeda tilhængere, der er tilbage i Afghanistan, kæmper ukoordineret videre i isolerede lommer, herunder ved Tora Bora«.\nDet »stykke tid«, der beskrives i beslutningsforslaget, endte med at blive 11 år, og Taleban regnes i dag af det internationale samfund som en uomgængelig magtfaktor.\nTidligere udenrigsminister Per Stig Møller (K), manden bag det gamle beslutningsforslag, siger, at det ikke er gået, som man håbede i 2001:\n»Vi havde da håbet, at Taleban stod svagere. Men nu vil amerikanerne altså ud, og så kan vi jo ikke stå tilbage og sige ’Vi bliver'. Men det har ikke givet den overvejelse, at vi ikke skulle have deltaget – der var ikke noget at spille om,« siger han til avisen.\nIfølge Dansk Folkepartis udenrigsordfører Søren Espersen (DF) blev politikere og offentlighed forledt til at tro, at operationen var hurtigt overstået.\n»Jeg betragter det som et fuldstændig grotesk skønmaleri. Det er forfærdeligt, hvis ikke man kan stole på de vurderinger, der kommer fra regeringen,« siger Søren Espersen, der anser det for »overvejende sandsynligt«, at Taleban får magten igen.\nKrigen i Afghanistan har kostet 43 danske soldater livet, mens den danske statskassen har punget ud med 11,4 milliarder kroner til forsvarets indsatser.\nIfølge de Radikales udenrigsordfører, Rasmus Helveg Petersen (R), er der krigen igennem begået afgørende strategiske fejl.\n»Det resultat, vi står tilbage med, kunne vi have nået for 11 år siden helt uden at føre krig. Den militære situation på daværende tidspunkt blev da beskrevet korrekt i beslutningsforslaget. Men teksten virker i dag naiv, grinagtig og sørgelig,« siger Rasmus Helveg Petersen.\nFra Enhedslisten lyder det: »Det viser helt tydeligt, at Folketinget dengang traf sin beslutning på et fuldstændig forkert grundlag. Og det er også klar dokumentation for, at hele øvelsen har været en stor fiasko,« siger partiets gruppeformand, Per Clausen (Ø).\nPer Stig Møller mener ubetinget, at krigen har været omkostningerne værd.\n»Det har selvfølgelig haft de tragiske omkostninger, at soldater har mistet livet. Men de har altså mistet livet for at forhindre et krigerisk kalifat, hvis formål var det endelige opgør med os - den vestlige civilisation. Det havde kostet mange, mange flere menneskeliv,« siger den tidligere udenrigsminister til Politiken.


Maskininvestering skal højne kvaliteten og produktiviteten hos Pro-Automatic A/S - Pro Automatic A/S\nMaskininvestering skal højne kvaliteten og produktiviteten hos Pro-Automatic A/S\nSalgschef Carsten Sandby Knudsen, Rittal A/S, t.v., maskinoperatør Michael Schwartz, Pro-Automatic A/S, m.f., og produktionsdirektør Sonni Tønder, Pro-Automatic A/S, t.h., foran laserbearbejdningscentret Perforex LC 3030 fra Rittal.\nPro-Automatic A/S producerer kundespecificerede el-tavler og -skabe, og er inden for denne kategori en af de største tavlebyggere i Danmark. Firmaet, der har cirka 100 medarbejdere i produktionen samt 35 i administration, engineering, salg m.v., er medlem af Dansk El-Tavle Forening, er UL-certificeret til at levere el-tavler til det amerikanske og canadiske marked samt godkendt leverandør i prækvalifikationssystemet Achilles Utilities Nordics & Central Europe. Pro-Automatic A/S er ligeledes ISO 9001 certificeret.\nPro-Automatic A/S producerer mange el-tavler og skabe. Skabe, der er forskellige, både med hensyn til størrelser og med hensyn til den indre opbygning af skabene samt bestykning med kontakter, signallamper, displays etc. Hvert eneste skab og tavle skal derfor bearbejdes individuelt. Da skabene for størstedelens vedkommende er udført i rustfrit stål, stilles der store krav til udskæring af hullerne, både med hensyn til præcision og med hensyn til finish.\n”Med vor nye Perforex LC 3030 laserbearbejdningsmaskine fra Rittal har vi, ud over at kunne tilbyde vores kunder høj kvalitet, stor fleksibilitet og kort leveringstid, også forbedret vores produktivitet betydeligt”, fortæller produktionsdirektør Sonni Tønder, Pro-Automatic A/S.\n”Vi havde i forvejen et fuldautomatisk bearbejdningscenter Perforex BC 1007 HS fra Rittal til boring og fræsning af huller samt skæring af gevind i styreskabe og -tavler og montageplader. En maskine, vi er meget tilfredse med. For hurtigt at kunne efterkomme den stigende efterspørgsel efter vore kundetilpassede skabsløsninger stod vi overfor enten at skulle investere i endnu et maskincenter til spåntagende bearbejdning eller et laserbearbejdningscenter. Efter at have undersøgt markedet i cirka et halvt år besluttede vi, efter et besøg på Rittals innovationscenter i Haigen i Tyskland, hvor vi så maskinerne i drift, at investere i et fremtidssikret og fuldautomatisk 3D-laserbearbejdningscenter af typen Perforex LC 3030 fra Rittal, fortsætter Sonni Tønder.”\nPerforex LC 3030 er specielt udviklet til berørings- og vibrationsfri 3D-laserbearbejdning af styreskabe og montageplader, hvor pladetykkelsen normalt er på mellem 1,5 til 3,5 mm. Laseren kan skære i både alm. kulstofstål, rustfrit stål og pulverlakeret stål. Som det eneste laserbearbejdningscenter på markedet har Perforex LC 3030 et arbejdsområde på maksimalt 800 x 1200 x 2200 mm, og for at give plads til at lægge større emner i maskinen, har den et arbejdsbord, der kan trækkes ud af kabinen, når emnerne skal opspændes. Selve laserbearbejdningscentret står i en kabine, der beskytter omgivelserne mod røg og især reflekterende laserlys. Kabinen kræver et gulvareal på 12 x 4 m og en loftshøjde på 4,5 m.\n”Blandt fordelene ved vort valg af Perforex LC 3030 fra Rittal var blandt andet, at laseren er en 3D-laser, dvs. at den kan bearbejde fem sider på et skab, uden at der skal ske en ny opspænding og indjustering, samt at den i rustfrit stål arbejder cirka 20 gange hurtigere end spåntagende værktøjer. Bearbejdning med laser har desuden en bedre bearbejdningsfinish, idet skærekanterne ved skæring i rustfrit stål ikke anløbes eller misfarves ved bearbejdningen. Ved skæring i lakerede pladedele - selv ved filigrankonturer - sker der ikke lakbeskadigelser eller misfarvninger. Endvidere er det en stor fordel, at der ikke skal ske værktøjsskift, at der ikke er nogen mekaniske sliddele, og at laserens levetid er estimeret til cirka 200.000 timer.\nHos Pro-Automatic A/S er vi ikke fremmede overfor automatisering, og vi har i forvejen flere CNC-styrede bearbejdningscentre i vor produktion. Med det nye fuldautomatiske 3D-laserbearbejdningscenter af typen Perforex LC 3030 fra Rittal, som vi er meget tilfredse med, har vi yderligere styrket vores maskinpark, og forbedret vores konkurrenceevne.”, slutter Sonni Tønder.\nProduktionsdirektør Sonni Tønder, Pro-Automatic A/S, t.v., produktchef Per Magnusson, Rittal, m.f. og maskinoperatør Michael Schwartz, Pro-Automatic A/S, t.h. diskuterer detaljer omkring laserbearbejdning af en montageplade\nMaskinoperatør Michael Schwartz, Pro-Automatic A/S, kan styre og programmere laserbearbejdningscentret direkte på en maskinens terminal, og mens den arbejder, er det muligt at forberede det næste job\n3D-laseren er i stand til at bearbejde fem sider på et skab, uden at der skal ske en ny opspænding og indjustering


God oplevelse - Anmeldelse af INNSIDE Manchester, Manchester, England - TripAdvisor\nGod oplevelse - INNSIDE Manchester\nAnmeldelse af INNSIDE Manchester\nDejlig hotel et kvarters gang fra centrum af Manchester. Værelser fremstår moderne og er indrettet med hvad man forventer af et godt hotelværelse, herunder en god seng, et godt badeværelse og stabilt og hurtigt wi-fi. På værelset er der et lille køleskab som rengøringen hver dag fylder op med juice, cola og vand - uden beregning. Morgenmaden er rigtig god og der er alt hvad hjertet begærer. Efter en lang og lidt regnfuld dag i Manchesters gader er det lækkert at sætte sig ind i saunaen og dampbadet så bliver man som ny igen og er klar til at aflægge de lokale pubber et besøg. Ville vi komme her igen ? Ja, helt sikkert - hotellets faciliteter kombineret med et serviceminded personale gør, at vi klart vil anbefale hotellet hvis turen går til Manchester.Mere\nSpørg nielsnicolaisen om INNSIDE Manchester\nKris_INNSIDEGEX, Guest Relations Manager hos INNSIDE Manchester, svarede på denne anmeldelseSvarede d. 22. december 2016\n1-6 af 2.284 anmeldelser\nSpørg ciaral882 om INNSIDE Manchester\nrjm499, Manager hos INNSIDE Manchester, svarede på denne anmeldelseSvarede d. 3. oktober 2018\nSpørg krishnava17 om INNSIDE Manchester\nSpørg Yvonne J om INNSIDE Manchester\nSpørg derekparky om INNSIDE Manchester\nSpørg pgmflanagan om INNSIDE Manchester


Ann :-) Fra Storkøbenhavn - Handyhand\nForside / Brugere / Ann :-)\nHar budt på 7 opgaver\nSeneste aktivitet den 13. apr.\nPrivat rengøring Servering og anden hjælp til fester/arrangementer\n13 Anmeldelser af denne bruger\nDe bedste anbefalinger til Ann og hendes veninde, som hjalp til min datters konfirmation med 60 gæster. Ud over det aftalte (og det var ikke så lidt), havde hun blik for de små ekstra ting. Der var god kommunikation op til, godt overblik, stort overskud. Vi holder ikke flere fester uden hendes hjælp!\nVi havde fornøjelsen af Ann til et sølvbryllup. Ann er selvstændig og effektiv. Giv til opgaven med en positiv attitude og fik det hele til at spille. Køkkenet var pænt og ryddeligt og al overskydende mad pakket pænt væk og sat i køleskab. Vores varmeste anbefalinger til Ann 😊\nTil vores nytårsaften med tæt på 70 deltagere fik Ann ansvaret for serveringspersonalet (4pers) og kontaktet til kokken under aftenen. alt gled gnidningsfrit og det var rigtig godt gået da der er mange ting der skulle ses til og passes ind. Jeg kunne slappe helt af og nyde festen på lige fod med mine gæster - Alt klappede. Jeg kan derfor give Ann mine varmeste anbefalinger!\nAnn havde min hvalp i døgnpasning over en weekend, og alt gik over al forventning. Hun var super sød og pålidelig, god til at kommunikere både forud samt under pasningen, hvor hun bla løbende gav mig updates via Messenger. Jeg var ikke et øjeblik i tvivl om, at min hvalp var i trygge og kompetente hænder, og jeg vil til enhver tid kontakte Ann, hvis jeg får brug for en hundepasser en anden gang. Jeg giver derfor Ann min varmeste anbefaling.\nAnn er dygtig og professionel kom præsis til tiden og gav den forventede service ved min fødselsdag så jeg kunne hygge med mine gæster, styr på maden og opfylding af buffet Øl vand kaffe og køkkenet efterladt rent og pænt .vh Birgit d 9 Nov 2019\nStor anbefaling herfra, lynhurtig og effektiv hjælp med bortkørsel af tungt affald\nAnn trådte til med få dages varsel til vores datters barnedåb. Ann var en fantastisk hjælp på dagen, effektiv, diskret og smilende. Ann får de varmeste anbefalinger fra os.\nAnn var super at have til at hjælpe i køkkenet til vores store fødselsdags fest!! Hun arbejder bare derudaf og alt hvad der er aftalt bliver gennemført! Dejligt!! Vi vil helt klart benytte os af hende en anden gang 😊 Stor anbefaling herfra!!\nAnn er imødekommende, positiv og meget flittig. Alt var perfekt og du var en stor hjælp. Det gør vi meget gerne igen en anden gang.\nAnn trådte til med en dags varsel og hjalp til ved en reception. Tusind tak, din hjælp var uvurderlig og sender dig de bedste anbefalinger.\nAlle burde have en Ann til at hjælpe ved festen. Hun vidste hvad der skulle til for at jeg kunne nyde min fødselsdag. Hun stod for alt vedr. opfyldning af buffet og efterlod alt pænt og opryddet. Ann er meget imødekommende, glad og med et stort overblik. Du får alle mine bedste anbefalinger og vil helt sikkert gøre brug af din hjælp igen ved fremtidens øvrige fester.\nJeg var heldig at få Anns hjælp til min fødselsdag. Hun var en stor og uundværlig hjælp til min fødselsdag. Hun kom som aftalt og var utrolig flittig, smilende og effektiv. Tusind tak Ann, for jeg kunne nyde min dag og overlader trygt alt til dig en anden gang :)\nFik hjælp af Ann til min søns barnedåb og var meget tilfreds med hendes hjælp. Hun stod for at gøre klar, ordne maden og oprydning osv. Kan helt klart anbefale hende. Man kan trygt overlade opgaven til hende og derved slappe bedre af og nyde dagen😊 Vi vil helt klart benytte os af hendes hjælp en anden gang.\nRengøring Børnepasning Servering eller anden hjælp til fest Hundepasning


Den Korte Avis | DF og K: Kun statsborgerskab til dem, der vil give hånd – imam raser: Som at spise svinekød\nDF og K: Kun statsborgerskab til dem, der vil give hånd – imam raser: Som at spise svinekød\nDet skal være et krav, at man giver hånd, hvis man skal have dansk statsborgerskab.\nSådan lyder det fra Dansk Folkeparti og Konservative.I juni blev der indgået en ny indfødsretsaftale. Den betyder, at man fremover kun kunne få statsborgerskab, hvis man deltager i en ceremoni i sin bopælskommune.Ved ceremonien skal ansøgere blandt andet skrive under på at ville respektere grundlæggende danske værdier.Og det indebærer ifølge de to partier også at give hånd til borgmesteren ved ceremonien.- Vi prøvede at få skrevet håndtrykket ind i aftaleteksten. Det blev så til et kompromis om, at man skal optræde respektfuldt. Det betyder efter vores opfattelse, at man skal give hånd til f.eks. den borgmester, som forestår ceremonien.\n– Og jeg regner naturligvis med, at regeringen og Socialdemokratiet vil bakke Dansk Folkeparti op, når det skal omsættes til praksis, lyder det fra Dansk Folkepartis udlændingeordfører, Martin Henriksen.\nDet er regeringen, Dansk Folkeparti og Socialdemokratiet, der står bag indfødsretsaftalen, som gør det sværere at blive dansk statsborger. Aftalen står nu over for blive omsat til praksis.\n– Man skal tage imod hele pakken, og pakken omfatter en ceremoni, hvor man giver en loyalitetserklæring og giver hånd. Vi giver hånd i Danmark, siger udlændinge- og indfødsretsordfører Naser Khader (K).\n– For nogle af dem, der vil have statsborgerskab, er det så stort, at de vil give deres højre arm. Mon ikke også, de vil give deres hånd?\nLiberal Alliance oplyser, at partiet endnu ikke har taget stilling til, om håndtrykket skal være et krav for statsborgerskab.\nDet siger Koranen\nEn stor del af de indvandrere, der får dansk statsborgerskab, er muslimer. Mange af dem vil ikke giver hånd til personer af modsat køn, fordi det skrider mod islam regler, sharia.\nDerfor forventer talsmanden for Grimhøj-moskéen i Aarhus, Oussama El-Saadi, at blive bedt om råd fra kommende ansøgere, hvis de skal give hånd til borgmestre af det modsatte køn for at få statsborgerskab i Danmark.\n“For muslimer handler det ikke om manglende respekt. Det er vores religion, og det er faktisk fuld respekt fra os, at man ikke giver hånd til en person af det modsatte køn”, siger han til eb.dk.\n– Men hvad vil du svare, hvis du bliver spurgt til råds?\n“Vi må heller ikke spise svinekød. Men hvis valget var at spise det eller dø af sult, så ville jeg selvfølgelig spise det. Det her er det samme”, siger han til eb.dk.\nEt krav i Schweiz\nLørdag skrev BBC, at et muslimsk par i Schweiz fik afvist statsborgerskab, efter de to nægtede at give hånd til personer af det modsatte køn, da de skulle interviewes af myndighederne.\nIfølge schweiziske embedsmænd blev parret ikke udspurgt om deres religiøsitet, da de var til samtale for flere måneder siden. Ifølge embedsmændene lå manglende respekt for lighed mellem kønnene og manglende evne til integration til grund for afvisningen.\nI Sverige får muslimer erstatning\nTidligere på ugen afgjorde en svensk domstol, at en arbejdsgiver må acceptere, at en muslimsk kvinde ikke giver hånd til en fremmed mand.Arbejdsgiveren skal betale kvinden en erstatning på omkring 28.500 danske kroner, fordi jobinterviewet blev afbrudt. Det skrev Den Korte Avis om torsdag.\nEmner: Islamisering Statsborgerskab